**PROIECT**

**ROMÂNIA**

**JUDEŢUL MUREŞ**

**CONSILIUL LOCAL \_\_\_\_\_**\_

Nr.\_\_\_\_\_\_\_/\_\_\_ .03.2023

**RAPORT DE SPECIALITATE**

privind avizarea Documentației de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș

Cele 102 UAT din Județul Mureș împreună cu acesta, au încheiat un contract de asociere prin care și-au stabilit scopul, obiectivele, durata colaborării, precum şi drepturile şi obligaţiile lor, reglementate şi asumate în vederea implementării SMIDS Mureş.

ADI Ecolect Mureș a fost împuternicită, în numele și pe seama Județului Mureș și a celorlalte unități administrativ-teritoriale aferente zonei 2 Târgu Mureș, să încheie cu operatorul de salubritate desemnat Compania de Salubritate Brantner Veres SA, în urma derulării procedurii de licitație deschisă, contractul de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș, zona 2 Târgu Mureș, înregistrat sub numărul 1676/21.06.2022 pe o durată de 5 ani.

Din înscrisurile care însoțesc proiectul de act administrativ reiese că, Contractul de   
delegare a gestiunii activităţilor de colectare şi transport a deşeurilor municipale şi   
altor fluxuri de deşeuri, componente ale serviciului de salubrizare al Judeţului   
Mureş, zona 2 Târgu Mureș, înregistrat sub numărul 1676/21.06.2022, încheiat de ADI   
ECOLECT MURES, în numele și pe seama Județului Mureș și a celorlalte unități   
administrativ-teritoriale aferente zonei 2 Târgu Mureș, cu Compania de Salubritate Brantner Veres SA, a fost reziliat începând cu data de 04.01.2023.

Încă de la începutul perioadei de mobilizare, operatorul nu a reușit să îndeplinească condițiile prevăzute în contract pentru această perioadă, motiv pentru care Ordinul de începere al activităţii aferente Contractului de prestări servicii nr.1676/21.06.2022 a fost emis cu o întârziere de 15 zile, respectiv în data de 04.11.2022.

Pe parcursul derulării contractului, s-au constatat numeroase încălcări ale obligațiilor contractuale asumate de către operatorul de salubritate, fapt pentru care, în temeiul prevederilor art.38.1.2. lit.a din contract, acesta a fost notificat prin adresa nr.4007/21.11.2022 cu privire la aceste aspect, solicitându-i-se ca în termen de 30 de zile să remedieze încălcările contractuale semnalate, în caz contrar, unrmând să devină incidente prevederile art.38.1.2. lit.b din contract potrivit căruia contractul poate fi reziliat.

Deoarece, ADI Ecolect Mureș a constatat că operatorul nu a dat curs notificării de remediere a încălcărilor contractuale, în conformitate cu prevederile art.38.1.2. lit.d din contract, a transmis către operator Notificarea de reziliere nr.4785/29.12.2022.

Ca urmare a Notificării de reziliere nr.4785/29.12.2022 al ADI Ecolect Mures, operatorul de salubrizare Compania de Salubritate Brantner Veres SA va asigura prestarea serviciului de salubrizare 90 de zile conform contractului nr.1676/21.06.2022.

Pe de altă parte, și operatorul de salubritate Compania de Salubritate Brantner Veres SA a transmis către ADI Ecolect Mureș o Notificarea de încălcare nr.4726/27.12.2022, prin care a solicitat ca în termen de 30 de zile, remedierea acelor încălcări contractuale de care se poate face răspunzător delegatarul.

În acest context, în vederea atribuirii unui nou contract de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș, conform prevederilor legale în materie, ADI ECOLECT MUREȘ a transmis studiul de oportunitate a delegării gestiunii şi documentaţia de atribuire a contractului de delegare.

Conform studiului de oportunitate pentru delegarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), pentru zona 2 Târgu Mureș, se propune atribuirea unui contract de achiziție publică de servicii care va permite impunerea unor condiții de calitate ridicată a serviciului și menținerea acestora în tot cursul derulării contractului, operatorul neajungând în situația de a fi în imposibilitatea de acoperire a costurilor; gestiunea delegată ca modalitate de operare și administrare a serviciului de salubrizare și procedura de atribuire a contractului de delegare a acestei gestiuni ca fiind licitația deschisă. Durata gestiunii delegate a fost stabilită la 8 (opt) ani, potrivit art.32 alin.(3) din Legea serviciilor comunitare nr.51/2006, republicată, cu modificările și completările ulterioare.

Conform legislaţiei incidente în materie, este necesară aprobarea studiului de oportunitate a delegării gestiunii şi a documentaţiei de atribuire, respectiv stabilirea duratei contractului de delegare şi a procedurii de atribuire sens în care, se impune luarea acestor măsuri de către autoritatea deliberativă.

Întrucât, în cursul verificării documentaţiilor de atribuire de către Autoritatea Naţională de Achiziţii Publice, pot interveni modificări ale documentaţiilor faţă de forma aprobată, pentru asigurarea celerităţii derulării procedurii de atribuire, se impune mandatarea ADI „Ecolect Mureş” să opereze aceste remedieri, în limitele pe care le presupune verificarea, respectiv să aducă orice alte lămuriri în atenţia operatorilor interesaţi, atât pe calea clarificărilor cât şi a   
anunţurilor de tip erată.

Totodată, preşedintele asociaţiei este mandatat cu semnarea contractului de delegare a gestiunii atribuite în urma derulării procedurii.

În ceea ce privește normele de competență incidente activității autorității, precizăm că potrivit prevederilor art.129 alin.(1) si ale alin.(2) lit.„d”, coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, Consiliul local exercită atribuții privind gestionarea serviciilor comunitare de utilitate publică de interes local.

Precizăm totodată că la elaborarea proiectului de hotărâre s-au avut în vedere prevederile art.81-82 din Legea nr.24/2000 privind normele de tehnică legislativă pentru elaborarea actelor normative, cu modificările si completările ulterioare.

Față de argumentele anterior expuse, opinăm că proiectul de hotărâre privind avizarea Documentației de delegare a gestiunii gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș, îndeplineşte condiţiile legale pentru a fi supus dezbaterii şi aprobării plenului Consiliului local, în condițiile art.139 din OUG nr.57/2019 privind Codul administrative, cu modificările și completările ulterioare.

Având în vedere cele prezentate, propunem spre dezbatere și aprobare, *proiectul de hotărâre privind avizarea Documentației de delegare a* *gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei* *2 Târgu Mureș.*

*SEMNĂTURA*